b'\n_START_ARTICLE_\nLaphroaig\n_START_SECTION_\nZgodovina destilarne\n_START_PARAGRAPH_\nIme Laphroaig v dobesednem prevodu pomeni \xc4\x8dudovita uvala v \xc5\xa1irokem zalivu. Destilarno sta leta 1815 ustanovila brata Alex in Donald Johnston, njuni potomci pa so posle vodili vse do leta 1854, ko so destilarno prodali drugi vplivni dru\xc5\xbeini na otoku, dru\xc5\xbeini Hunter. Zadnji lastnik, Ian Hunter, ki ni imel otrok je leta 1954 destilarno zapustil enemu svojih glavnih poslovodij, Bessieju Williamsu._NEWLINE_V \xc5\xa1estdesetihletih 20. stoletja je bila destilarna znova prodana, tokrat podjetju Long John International, ki je kasneje postalo del koncerna Allied Domecq. Allied Domecq pa je leta 2005 kupil drug koncern, Fortune Brands.\n_START_SECTION_\nOkus\n_START_PARAGRAPH_\nLaphroaig velja za enega najbolj okusnih \xc5\xa1kotskih viskijev z visoko vsebnostjo fenolov in rahlim vonjem po \xc5\xa1oti ter morski travi. Vonj po dimu in \xc5\xa1oti dodatno dopolnjuje cvetico tega viskija, ki je edini, ki nosi pe\xc4\x8dat Princa Charlesa. 15 letni Laphroaig naj bi bil najljub\xc5\xa1i viski britanskega prestolonaslednika._NEWLINE_V letu 2005 so za\xc4\x8deli desetletni viski polniti v steklenice z alkoholno stopnjo 40\xc2\xa0%, medtem, ko so do tega leta polnili ta viski s 43\xc2\xa0% volumenskih delov alkohola.'